Jānis Piķelis

Jānis Piķelis (1915-?) bija Latvijas Bruņoto spēku karavīrs, robežsargs, vēlāk Latviešu leģiona virsnieks, Vācu krusta zeltā saņēmējsDaugavas Vanagu Centrālās Pārvaldes Izdevums - Latviešu kaŗavīrs Otra pasaules kaŗa laikā, Toronto: 1993, 11.sējums, 140. lpp

 Biogrāfija 
Dzimis zemnieku  ģimenē Dunikas pagastā, Piķelis dzīvojis Liepājā, tur arī iesaukts obligātajā militārajā dienestā 1937. gadā, dienējis 1. Kurzemes kājnieku divīzijas Kurzemes artilērijas pulkā, pēc tam pārgājis uz Štāba bataljonu.Kurzemes Vārds, Nr. 117, 1938. g. 28. maijs, 6. lpp Dienesta gaitas beidzis ar dižkareivja pakāpi, pēc tam iestājas robežsardzē, ir liecinieks PSRS agresijai pret Masļenku robežposteni 1940. gada 14. jūnijā, dažas dienas pirms Latvijas okupācijas. Pēc Padomju varas ieviešanas tiek atstādināts no darba robežsardzē un atgriežas Liepājā.Kurzemes Vārds, Nr. 221, 1943. g. 22. sept, 4. lpp

Pēc Vācijas uzbrukuma PSRS 1942. gada sākumā brīvprātīgi piesakās 21. Liepājas policijas bataljonā un tiek nosūtīts uz Austrumu fronti pie Ļeņingradas, kur tiek smagi ievainots. Pēc atgriešanās savā vienībā 1943. gada 13. janvārī par dalību Sarkanās armijas soda bataljona uzbrukuma atsišanāDaugavas Vanagu Centrālās Pārvaldes Izdevums - Latviešu kaŗavīrs Otra pasaules kaŗa laikā, Toronto: 1972, 2.sējums, 122. lpp tiek apbalvots ar Drošsirdības zīmi ar šķēpiem Austrumtautu piederīgiem,Kurzemes Vārds, Nr. 9, 1943. g. 12. janv, 4. lpp vēlāk ar šo zīmi apbalvots arī otrreiz.

1943. gada aprīlī 21. Liepājas bataljons tiek iekļauts 1. Latviešu brigādes sastāvā kā I bataljons un nonāk Volhovas frontē, šī vienība vēlāk pārtop 19. ieroču SS grenadieru 19. divīzijā. Par nakts triecienu 1943. gada augustā tiek apbalvots ar II šķiras Dzelzs krustu.Tēvija, Nr. 197, 1943. g. 24. aug, 3. lpp 1944. gada novembrī Piķelis tiek nozīmēts par komandieri no 40 brīvprātīgajiem bijušajiem Vidzemes pulkaDaugavas Vanagu Centrālās Pārvaldes Izdevums - Latviešu kaŗavīrs Otra pasaules kaŗa laikā, Toronto: 1977, 5.sējums, 189. lpp aizsargiem jaunizveidotā 44. pulka 6. rotas riteņbraucēju un slēpotāju vadam.Visvaldis Lācis - Latviešu leģions patiesības gaismā, Rīga: 2006, 152. lpp 1944. gada 27. decembra naktī, Trešās Kurzemes lielkaujas laikā ar savu vadu no Bitšķēpu mājām izsit un tuvcīņā sakauj ienaidnieka bataljonu, Piķeļa vienība guvusi atzinību arī gūstekņu atbrīvošanā.Richard Landwehr - Siegrunen No. 79, Bennignton: 2007,  98. lpp 1945. gada janvārī apbalvots ar I šķiras Dzelzs krustu,Ventas Balss, Nr. 10, 1945. gada 2. feb., 1. lpp. savukārt 8. maijā ar Vācu krustu zeltā. Par tālāko likteni pēc kara ziņu nav.

 Atsauces 

Kategorija:1915. gadā dzimušie
Kategorija:Cilvēki ar nezināmu miršanas datumu
Kategorija:Dienvidkurzemes novadā dzimušie
Kategorija:Latviešu leģiona virsnieki
Kategorija:Vācu krusta kavalieri